钦定古今图书集成/方舆汇编/职方典/第1468卷 > 大理府风俗考 通志
## 钦定古今图书集成/方舆汇编/职方典/第1468卷 > 大理府风俗考 通志

府总

樊绰《滇志》：“高山大川，钟灵毓秀，代有人物。” 郭松年《大理行记》：“俗本于汉，民多士类。”

元《李景山记》：“书有晋人笔意。”

《旧志》：科第显盛，志尚气节，崇奉释教，俗多豪华。《图志》：居人能农不能贾，山水之利，率归客商，人多好善。明时科甲理学，较他都为盛，质直好义，无钩曲之行。婚丧遵朱子家礼，四时墓祭。《明通志》：“观音市，三月十五日在苍山下贸易，集各省之货。唐永徽间至今，朝代累更，此市不变。知是观音入大理后，人至日烧香，四” 方闻风，各以货来也。

“家无贫富” ，皆有佛堂。

少长手念珠，一岁中斋戒居半。

田四亩曰一双

白子国南诏皆治于此俗多豪华。

“《阿阇黎僧》有室家，能诵咒制龙。” 《大理》原有罗刹。

邪龙为患。观音以神力闭之。于上阳溪洞中传留咒术以厌之。今有阿叱力僧《纲司》云。

节令、祭葬、服食货贝等俗与列郡同。

部属之彝，邓浪有猡，猡性悍。赵州有彝，懦弱。尝土而耕，能知土味，辨其可种何谷，果如其料。民间欲效之，不得其妙。

约信不爽，贫多借贷，如期酬偿，毫厘不欺，故江西人居之以为奇货，皆致大富。在今宾川州云南县。

《云龙州》，《三崇山》后有野蛮，距郡五百里，一言不合，白刃相向。